recursal/SuperWikiNEXT-32B huggingface dataset:
Κατά την **επίθεση με μαχαίρι στις 4** **Οκτωβρίου** **2020** ένα άτομο σκοτώθηκε και ένα άλλο τραυματίστηκε σοβαρά στη Δρέσδη. Ως ύποπτος συνελήφθη ένας αιτών άσυλο.

Η αστυνομία εντόπισε τον φερόμενο δράστη 20χρονο, ο οποίος σύμφωνα με δημοσιεύματα των ΜΜΕ εισήλθε στη Γερμανία το 2015. Αφού υπέβαλε αίτηση ασύλου, ζούσε σε κοιτώνα για αιτούντες άσυλο στη Δρέσδη-Πρίλιτς και είχε προσωρινή άδεια παραμονής. Στις 31 Αυγούστου 2017 χαρακτηρίστηκε από την κρατική εγκληματική αστυνομία της Σαξωνίας ως απειλή στον τομέα του ισλαμισμού. Τον Σεπτέμβριο του 2018, ξεκίνησε εναντίον του δράστη μια δικαστική διαδικασία ενώπιον του Ανώτατου Περιφερειακού Δικαστηρίου της Δρέσδης για οδηγία σχετικά με τον τρόπο διάπραξης σοβαρής βίας που ήταν επικίνδυνη για το κράτος, στρατολόγηση για το "Ισλαμικό Κράτος", σωματική βλάβη, απειλές, ζημιά περιουσίας, καταπάτηση και δόλια αποδοχή επιδοτήσεων. Για τα αδικήματα αυτά, το δικαστήριο τον καταδίκασε σε μια ποινή φυλάκισης δύο ετών και εννέα μηνών λόγω του νεαρού της ηλικίας του. Το δικαστήριο διαπίστωσε ότι ο δράστης ήταν υποστηρικτής του «Ισλαμικού Κράτους» και είχε προγραμματίσει επίθεση στη Δρέσδη «σε γενικές γραμμές».

Στις 9 Δεκςμβρίου 2019, το Επαρχιακό Δικαστήριο της Λειψίας εξέδωσε άλλη καταδίκη για επίθεση εναντίων αξιωματικών επιβολής του νόμου και σωματική βλάβη λόγω δύο περιστατικών υπό κράτηση, έτσι ώστε η ποινή να αυξηθεί συνολικά σε τρία χρόνια και ένα μήνα. Ο δράστης έπρεπε να εκτίσει πλήρως την ποινή που του επιβλήθηκε, και τον Σεπτέμβριο του 2020 πήρε απολυτήριο από τη φυλακή ανηλίκων του Regis-Breitingen.

Το έγκλημα με το οποίο κατηγορήθηκε συνέβη πέντε ημέρες μετά την αποφυλάκισή του.
Αυτό το λήμμα αφορά το σταθμό που εξυπηρετούσε τα τρένα από και προς Πελοπόννησο.  Για το νέο κεντρικό σταθμό της Αθήνας, δείτε: Σιδηροδρομικός Σταθμός Αθήνας.  
Συντεταγμένες: 37°59′24″N 23°43′10″E﻿ / ﻿37.99000°N 23.71944°E﻿ / 37.99000; 23.71944

Ο **Σιδηροδρομικός Σταθμός Αθηνών-Πελοποννήσου**, ο οποίος ήταν απλά γνωστός με το όνομα *«**Σταθμός Πελοποννήσου**»*, λόγω της περιοχής που εξυπηρετούσε σιδηροδρομικώς, ήταν ο δεύτερος κεντρικός σιδηροδρομικός σταθμός της Αθήνας μετά το σταθμό Αθηνών-Λαρίσης. Ο σταθμός εγκαινιάστηκε στις 30 Ιουνίου 1884 και ανήκε στους Σιδηροδρόμους Πειραιώς - Αθηνών - Πελοποννήσου (ΣΠΑΠ). Το 1904, σε πολύ μικρή απόσταση από τον Σταθμό Πελοποννήσου, εγκαινιάστηκε ο λεγόμενος *«Σταθμός Αθηνών-Λαρίσης»*, αρχικός ιδιοκτήτης του οποίου ήταν οι Σιδηρόδρομοι Ελληνικού Κράτους (ΣΕΚ) και εξυπηρετούσε τρένα από και προς τη βόρεια Ελλάδα.

Γενικά
------

Αρχείο:Inside Athens - Old train station.jpgΤο γκισέ των εισιτηρίων
Ο **Σταθμός Αθηνών Πελοποννήσου** των πρώην ΣΠΑΠ βρισκόταν επί της σιδηροδρομικής γραμμής Πειραιά - Πάτρας. Εγκαινιάστηκε στις 30 Ιουνίου 1884 και έκλεισε στις 7 Αυγούστου 2005, μαζί με το τμήμα *Πειραιά - Αγίων Αναργύρων* της γραμμής. Οι δραστηριότητές του μεταφέρθηκαν από τότε στον παρακείμενο σταθμό Λαρίσης, ο οποίος φέρει πλέον μόνο το όνομα *«Σιδηροδρομικός Σταθμός Αθήνας»*.

Ο σταθμός *Πελοποννήσου* χτίστηκε σε σχέδια Γάλλων μηχανικών, επικεφαλής των οποίων ήταν ο Αλφρέντ Ροντέλ (Alfred Rondel) και αρχιμηχανικό τον Αντέλ Γκοτελάν (Abel Gotteland) και αργότερα μεταποιήθηκε από τον αρχιτέκτονα Ερνέστο Τσίλλερ τον 19ο αιώνα. Αποτελεί διατηρητέο κτίριο ιδιαίτερης αρχιτετονικής αξίας. Είναι μικρογραφία με μικρές διαφοροποιήσεις του Σιδηροδρομικού Σταθμού Σιρκετσί της Κωνσταντινούπολης.

Από τον σταθμό *Πελοποννήσου*, μία γραμμή οδηγούσε προς τον Σιδηροδρομικό Σταθμό Αττικής των Σιδηροδρόμων Αττικής, περνώντας ανισόπεδα πάνω από τη σιδηροδρομική γραμμή Αθηνών - Λάρισας. Η συνδετήρια αυτή γραμμή δε χρησιμοποιούταν από συρμούς που εκτελούσαν δρομολόγια, αλλά μόνο από κενούς ή υπηρεσιακούς και κυρίως για ανταλλαγές τροχαίου υλικού μεταξύ των δύο δικτύων (ΣΑ και ΣΠΑΠ), τα οποία διέθεταν το ίδιο εύρος γραμμής (1m μέτρο). Η γραμμή αυτή καταργήθηκε το 1931.

Συγκοινωνιακή Εξυπηρέτηση
-------------------------

* ΟΣΥ 057:  Λόφος Σκουζέ - Ομόνοια: Στάση Γέφυρα/Τελωνείο Αθηνών

Παραπομπές
----------

1. 1 2 3 4  Μανταδάκης, Άγγελος (22 Οκτωβρίου 2021). «Σταθμός Πελοποννήσου». *Η Αυγή*. Ανακτήθηκε στις 13 Μαΐου 2023.

|  |  |
| --- | --- |
| 

|  |
| --- |
| * Πύλη:Ιστορία
* Πύλη:Σιδηρόδρομος
* Πύλη:Ελλάδα
 |

 |
**Η κομητεία Λίνκολν** είναι μια κομητεία στην πολιτεία της Νεβάδα των ΗΠΑ. Από την απογραφή του 2020, ο πληθυσμός ήταν 4.499,  καθιστώντας την την τέταρτη κομητεία με τον λιγότερο πληθυσμό στη Νεβάδα. Έδρα της κομητείας του είναι το Pioche.  Όπως πολλές κομητείες στη Νεβάδα, είναι ξηρό και αραιοκατοικημένο, αν και είναι αξιοσημείωτο για τον περιορισμό της κυβερνητικής Πολεμικής Αεροπορίας της περιοχής 51 .

Σύμφωνα με το Γραφείο Απογραφής των ΗΠΑ, η κομητεία έχει έκταση 10,637 square miles (27,550 km2) , εκ των οποίων 10,633 square miles (27,540 km2) είναι ξηρά και 3,8 square miles (9,8 km2) (0,04%) είναι νερό.  Ενώ είναι μόνο η τρίτη μεγαλύτερη κομητεία ανά περιοχή στην πολιτεία της Νεβάδα, είναι η έβδομη μεγαλύτερη κομητεία σε περιοχή στις Ηνωμένες Πολιτείες, χωρίς να περιλαμβάνει τους δήμους και τις περιοχές απογραφής στην Αλάσκα. Ο νότιος βράχος του όρους Rummel, η κορυφή του οποίου βρίσκεται ακριβώς βόρεια της γραμμής της κομητείας στην κομητεία White Pine, περιέχει το υψηλότερο σημείο της κομητείας Λίνκολν, στα 10,640 feet (3,240 m) .

1. ↑  «State & County QuickFacts».
2. ↑  «County Explorer». National Association of Counties. Ανακτήθηκε στις 7 Ιουνίου 2011.
3. ↑  «2010 Census Gazetteer Files». United States Census Bureau. 22 Αυγούστου 2012. Ανακτήθηκε στις 20 Δεκεμβρίου 2014.
Χάρτη της αρχαίας Ρώμης, με τα Σέρβια Τείχη και τις πύλες τους.
Η **Τριπλή Πύλη** (λατιν.: *Porta Trigemina*) ήταν μία από τις κύριες πύλες στα παλαιά Σέρβια Τείχη του 4ου αι. της Ρώμης, στην Ιταλία. Η πύλη δεν υπάρχει πλέον, αλλά αναφέρεται συχνά από τους αρχαίους συγγραφείς, ότι βρισκόταν μεταξύ του βόρειου άκρου του Αβεντίνου λόφου και του ποταμού Τίβερη, τοποθετώντας την κοντά στο νοτιοανατολικό άκρο της Αγοράς Βοοειδών. Ο *Δημόσιος Δρόμος* (Clivus Publicius) κατέβαινε από τον Aβεντίνο στην Πόρτα Τριγκεμίνα.

Υποτίθεται ότι το όνομά της (που σημαίνει «τριπλή ένωση») αναφέρεται στις τρεις πύλες της, για να χωρέσουν τη μεγάλη κυκλοφορία, που περνούσε στην πόλη από τη Βία Οστιένσις. Ήταν γνωστή για το πλήθος των επαιτών, που ευρίσκοντο λίγο έξω από την πύλη.

Βιβλιογραφικές αναφορές
-----------------------

1. ↑  L. Richardson, jr (1 Οκτωβρίου 1992). *A New Topographical Dictionary of Ancient Rome*. JHU Press. σελίδες 310–. ISBN 978-0-8018-4300-6.
2. ↑  Frontinus Aq. 1.5

Εξωτερικοί σύνδεσμοι
--------------------

* Πληροφορίες για την Porta Trigemina από την ιστοσελίδα LacusCurtius.
Αφίσα του Α' Παγκοσμίου Πολέμου της Υπηρεσίας Τροφίμων των Ηνωμένων Πολιτειών.
Οι **έλεγχοι τιμών** είναι οι νόμιμοι περιορισμοί που τίθενται και επιβάλλονται από τις κυβερνήσεις, στις τιμές που μπορούν να χρεωθούν για αγαθά και υπηρεσίες (όπως ενοίκιο, βενζίνη και φαγητό) σε μια αγορά. Η πρόθεση πίσω από την εφαρμογή τέτοιων ελέγχων μπορεί να πηγάζει από την επιθυμία να διατηρηθεί η προσιτή τιμή των αγαθών ακόμη και σε συνθήκες ελλείψεων, και να επιβραδυνθεί ο πληθωρισμός ή, εναλλακτικά, να εξασφαλιστεί ένα ελάχιστο εισόδημα για τους παρόχους ορισμένων αγαθών ή από την προσπάθεια επίτευξης μισθού διαβίωσης. Υπάρχουν δύο κύριες μορφές ελέγχου τιμών: ένα ανώτατο όριο τιμής, η μέγιστη τιμή που μπορεί να χρεωθεί, και ένα κατώτατο όριο τιμής, η ελάχιστη τιμή που μπορεί να χρεωθεί. Ένα πολύ γνωστό παράδειγμα ανώτατου ορίου τιμών είναι ο έλεγχος των ενοικίων, ο οποίος περιορίζει τις αυξήσεις του ενοικίου. Ένα ευρέως χρησιμοποιούμενο κατώτατο όριο τιμών είναι ο κατώτατος μισθός (ο ελάχιστος μισθός για την παροχή της εργασίας). Ιστορικά, οι έλεγχοι των τιμών συνήθως επιβάλονται ως μέρος ενός ευρύτερου πακέτου εισοδηματικής πολιτικής όπου χρησιμοποιούνται επίσης ο έλεγχος μισθών και άλλα ρυθμιστικά στοιχεία.

Αν και οι έλεγχοι των τιμών χρησιμοποιούνται ευρέως από τις κυβερνήσεις, οι οικονομολόγοι συνήθως συμφωνούν ότι οι έλεγχοι των τιμών δεν επιτυγχάνουν αυτό που προορίζονται να κάνουν και γενικά πρέπει να αποφεύγονται, εκτός ίσως από πολύ σύντομες περιόδους κατά τη διάρκεια έκτακτων περιστατικών. Ο λόγος που οι περισσότεροι οικονομολόγοι είναι δύσπιστοι σχετικά με τους ελέγχους των τιμών είναι ότι στρεβλώνουν την κατανομή των πόρων.

Παραπομπές
----------

1. 1 2  «Price Controls». *Investopedia* (στα Αγγλικά). Ανακτήθηκε στις 10 Μαρτίου 2022.
2. ↑  Henderson, David R (2008). *The concise encyclopedia of economics*. Indianapolis, Ind.: Liberty Fund. ISBN 978-0-86597-665-8. 123350134.
3. ↑  «Price Controls». *Econlib* (στα Αγγλικά). Ανακτήθηκε στις 10 Μαρτίου 2022.
Ετήσιες μεταβολές (%) ΕνΔΤΚ Ελλάδας και ΕνΔΤΚ Ευρωζώνης. Πηγή ΕΛΣΤΑΤΟ εναρμονισμένος δείκτης τιμών καταναλωτή (ΕνΔΤΚ) παρέχει συγκρίσιμα στοιχεία για τον πληθωρισμό των κρατών μελών της ΕΕ. Από τον Ιανουάριο του 1996 καταρτίζεται παράλληλα με τον δείκτη τιμών καταναλωτή (ΔΤΚ) από την ΕΛΣΤΑΤ.

Οι ΕνΔΤΚ κάθε κράτους μέλους αποτελούν τη βάση για τον υπολογισμό του Ευρωπαϊκού Δείκτη Τιμών Καταναλωτή (EICP), που μετρά τον πληθωρισμό, και του Δείκτη Τιμών Καταναλωτή της Νομισματικής Ένωσης (MUICP), που μετρά την νομισματική σταθερότητα της Ευρωπαϊκής Κεντρικής Τράπεζας.

Παραπομπές
----------

1. ↑  «Μεθοδολογικές Σημειώσεις». .  Εξωτερικός σύνδεσμος στο `|website=` (βοήθεια)
Η νομισματική πολιτική είναι η διαδικασία με την οποία η νομισματική αρχή μιας οικονομικής περιοχής (π.χ. Ευρωπαϊκή Κεντρική Τράπεζα(ΕΚΤ), Τράπεζα της Ελλάδος) εξασφαλίζει τη διατήρηση της σταθερότητας των τιμών και της συναλλαγματικής ισοτιμίας. Επίσημοι στόχοι της αποτελούν και η οικονομική ανάπτυξη και χαμηλή ανεργία.

Σύμφωνα με την ΕΚΤ, σταθερότητα τιμών υπάρχει όταν ο ρυθμός πληθωρισμού είναι μικρότερος του 2%.

Η νομισματική πολιτική μπορεί να είναι επεκτατική ή περιοριστική. Στην επεκτατική πολιτική αυξάνεται η ποσότητα του χρήματος στην αγορά, ενθαρρύνοντας την οικονομική ανάπτυξη. Περιοριστική είναι η πολιτική που μειώνει την ποσότητα χρήματος στην αγορά.

Εργαλεία/ Τρόποι άσκησης
------------------------

Παραδοσιακά η Κεντρική Τράπεζα, έχει τρία εργαλεία εφαρμογής της νομισματικής πολιτικής:

1. Πράξεις ανοικτής αγοράς
2. Πάγιες διευκολύνσεις
3. Ρύθμιση του ποσού των υποχρεωτικών ελάχιστων αποθεματικών[*νεκρός σύνδεσμος*]

Αυτά τα μέσα άσκησης αποσκοπούν στον επηρεασμό των επιτοκίων και τη διαχείριση της ρευστότητας.

Μη παραδοσιακά, συνήθως σε κατάσταση μηδενικών επιτοκίων, χρησιμοποιούνται:

* ποσοτική χαλάρωση
* Ενδείξεις για τη μελλοντική κατεύθυνση της πολιτικής
* δημοσιονομική πολιτική, για τη δημιουργία θέσεων εργασίας

Σχετικοί Σύνδεσμοι
------------------

* Έκθεση Νομισματικής Πολιτικής, Τράπεζα της Ελλάδος
* Επίσημη σελίδα της Ευρωπαϊκής Κεντρικής Τράπεζας
* Επίσημη σελίδα της Κεντρικής Τράπεζας της Κύπρου

Παραπομπές
----------

1. 1 2  «Στόχοι της νομισματικής πολιτικής». *Ένα ιστολόγιο για την οικονομία*. Νοέμβριος 20, 2011.
2. ↑   *H νομισματική πολιτική του Ευρωσυστήματος*. . [*νεκρός σύνδεσμος*]
Στα οικονομικά, ο **αποπληθωριστής ΑΕΠ** είναι ένας αριθμοδείκτης του επιπέδου των τιμών παραγωγής, τελικών αγαθών και υπηρεσιών σε μια οικονομία σε ένα συγκεκριμένο χρονικό διάστημα. Το ΑΕΠ αντιπροσωπεύει το ακαθάριστο εγχώριο προϊόν, τη συνολική νομισματική αξία όλων των τελικών αγαθών και υπηρεσιών που παράγονται στην επικράτεια μιας χώρας για μια συγκεκριμένη χρονική περίοδο.

Όπως ο δείκτης τιμών καταναλωτή (ΔΤΚ), ο αποπληθωριστής του ΑΕΠ είναι ένα μέτρο του πληθωρισμού/αποπληθωρισμού των τιμών σε σχέση με ένα συγκεκριμένο διάστημα. ο αποπληθωριστής ΑΕΠ του ίδιου του έτους βάσης είναι ίσος με 100. Μετρά τις μεταβολές των τιμών των αγαθών και υπηρεσιών που παράγονται σε μια οικονομία μεταξύ δύο διαφορετικών περιόδων αναφοράς.

Ο τύπος του αποπληθωριστή ισούται με το Ονομαστικό ΑΕΠ δια το Πραγματικό επί το 100.

Παραπομπές
----------

1. ↑  «Concepts and Methods of the U.S. National Income and Product Accounts» (PDF). Bureau of Economic Analysis. Ιουλίου 2008. Αρχειοθετήθηκε από το πρωτότυπο (PDF) στις 8 Νοεμβρίου 2017. Ανακτήθηκε στις 9 Μαρτίου 2018.
'Ο Χριστός-Ανθρωπότης' είναι ζωγραφικό έργο του Κωνσταντίνου Παρθένη.

Πληροφορίες
-----------

Ο **Ο Χριστός-Ανθρωπότης** είναι ελαιογραφία σε καμβά , διαστάσεων 200Χ200 εκ. και ανήκει στη συλλογή της Εθνικής Πινακοθήκης στην Αθήνα και αποτελεί δωρεά σε αυτήν της Εθνικής Τράπεζας της Ελλάδος το 1925. Στο έργο αυτό ο Παρθένης επηρεάζεται από τον πουαντιγισμό. Απεικονίζει τον Χριστό με ένα αγκάθινο στεφάνι

Παραπομπές
----------

1. ↑  Ματθιόπουλος 2008, σελ. 415
2. ↑  Λυδάκης 1976, σελ. 363

Πηγές
-----

* Ματθιόπουλος, Ευγένιος (2008). *Κ. Παρθένης*. Αθήνα: Εκδόσεις Αδάμ.
* Λυδάκης, Στέλιος (1976). *Ιστορία της νεοελληνικής ζωγραφικής 16ος-20ος αι*. Αθήνα: Εκδόσεις Μέλισσα.
Το Τελλ Μπαρί στη βορειοανατολική Συρία.
Ως **Τελλ** ή **Τελ** (αραβικά: تَل‎‎, *tall*, εβραϊκά: תֵּל) αναφέρονται στην ορολογία της αρχαιολογίας της Μέσης Ανατολής τα τεχνητά υψώματα και οι μικροί λόφοι που έχουν διαμορφωθεί από ανθρώπινη παρέμβαση και συγκεκριμένα μέσω της επί αιώνες κατοίκησης και αλλεπάλληλης ανοικοδόμησης επί της συγκεκριμένης τοποθεσίας που με το πέρασμα του χρόνου οδήγησε στην ανύψωση του εδάφους.

Δημιουργία των τελλ
-------------------

Κατά την αρχαιότητα μια ομάδα ανθρώπων επέλεξε - στηριζόμενη σε κριτήρια όπως η επάρκεια γης και πόρων, η παροχή ασφάλειας κλπ - μια συγκεκριμένη τοποθεσία για μόνιμη ή προσωρινή εγκατάσταση επί της οποίας ανεγέρθηκαν ανάλογα με την περίσταση οικίες, ναοί, νεκροταφεία, δημόσια κτίρια, τείχη κλπ. Με το πέρασμα των ετών για διάφορους λόγους (φυσικές καταστροφές, πολεμικές επιχειρήσεις κ.ά.) η τοποθεσία εγκαταλείφθηκε και οι κατασκευές αυτές καταστράφηκαν. Αργότερα, νεότερες γενιές κατοικούσαν την τοποθεσία χτίζοντας, πάνω στα συνήθως επιχωματωμένα ερείπια, άλλες κατασκευές οι οποίες με τη σειρά εγκαταλείπονταν με τον καιρό για να χτιστούν πάνω σε αυτές νεότερα κτίσματα, σε ψηλότερο επίπεδο. 

Με την πάροδο του χρόνου και την καταστροφή και των τελευταίων χρονικά οικοδομημάτων, η τοποθεσία καλύπτεται από τη σκόνη και το χώμα της ερήμου ή από την μεταγενέστερη βλάστηση με επακόλουθο τη δημιουργία τεχνητού υψώματος το οποίο περιέχει από την κορυφή μέχρι και τη βάση του συνεχόμενα στρώματα εδάφους με υπολείμματα του πολιτισμού που άκμασε σε κάθε στρώμα πριν αυτό καλυφθεί από το χώμα ή από μεταγενέστερη οικοδομική δραστηριότητα.

Δείτε επίσης
------------

* Μαγούλα (αρχαιολογία)

Παραπομπές
----------

1. 1 2  Χριστινάκη, Ελένη Π. (2006). *Εγχειρίδιο Θεμάτων Βιβλικής Αρχαιολογίας και Θεσμολογίας*. Αθήνα: Συμμετρία. σελ. 73 - 75. ISBN 960-266-164-X.
2. ↑  Osten Gerszberg, Caren (16 Ιουλίου 2006). «Amateur Archaeologists Get the Dirt on the Past». *nytimes.com*. The New York Times. Ανακτήθηκε στις 12 Σεπτεμβρίου 2016.

|  |  |
| --- | --- |
| 

|  |
| --- |
| * Πύλη:Αρχαιολογία
* Πύλη:Ιστορία
* Πύλη:Μέση Ανατολή
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* GND: 4190167-8

 |

 |
Ο **Γεώργιος Δρακούλης** (22 Οκτωβρίου 1864 – 18 Ιουνίου 1948) ήταν Έλληνας εφοπλιστής και πολιτικός.

Βιογραφικά στοιχεία
-------------------

Γεννήθηκε στην Ιθάκη και ήταν γιος του Κωνσταντίνου Δρακούλη. Αδέρφια του ήταν οι Έκτωρας και Περικλής Δρακούλης. Μετά την αποφοίτησή του από το γυμνάσιο εγκαταστάθηκε στη Ρουμανία, όπου ασχολήθηκε με την ναυτιλία. Στη συνέχεια ίδρυσε τη «Μετοχική Ναυτική Εταιρεία» μαζί με τα αδέρφια του αποκτώντας σημαντικό στόλο. Μετά τον Α΄ Παγκόσμιο Πόλεμο η έδρα της επιχείρησης μεταφέρθηκε στην Αθήνα και το Λονδίνο. Υπήρξε μέλος του διοικητικού συμβουλίου της Ένωσης Ελλήνων Εφοπλιστών για επτά θητείες.

  

Στις εκλογές του 1923 εξελέγη βουλευτής Ιθάκης με το Κόμμα Φιλελευθέρων.

Είχε πραγματοποιήσει πλήθος δωρεών στην ιδιαίτερη πατρίδα του και την Αθήνα. Το 1924 δώρισε 4.000.000 δρχ για τον Ηλεκτροφωτισμό των Κοινοτήτων Ιθάκης και Περαχωρίου ενώ με την διαθήκη του κληροδότησε 170.000 δραχμές για φιλανθρωπικούς και αγαθοεργούς σκοπούς. Στη μνήμη του έχει θεσπιστεί από την «Ένωση των Απανταχού Ιθακησίων» το βραβείο «Γεώργιος Δρακούλης» της Ακαδημίας Αθηνών.

Δεν είχε αποκτήσει παιδιά.

Παραπομπές
----------

1. 1 2 3  Οικογένεια Δρακούλη[*νεκρός σύνδεσμος*], από την ιστοσελίδα ithacanews.gr
2. ↑  «Τα 262 εκλεγέντα μέλη των Διοικητικών Συμβουλίων της ΕΕΕ (1916 - 2025)». Ένωση Ελλήνων Εφοπλιστών. Ανακτήθηκε στις 23 Μαρτίου 2024.
3. ↑  Βουλή των Ελλήνων, Μητρώον Πληρεξουσίων, Γερουσιαστών και Βουλευτών. 1822-1935, Αθήνα 1986, σελ. 210-211 (pdf)
Η **Φιλολογική Σχολή του Ζάγκρεμπ** (σερβοκροατικά: Zagrebačka filološka škola‎‎) ήταν φιλολογική σχολή του 19ου αιώνα που λειτουργούσε στο Ζάγκρεμπ, προσφέροντας ένα σύνολο λύσεων για τα ζητήματα που αφορούσαν την τυποποίηση της κροατικής λογοτεχνικής γλώσσας. Οδηγήθηκε από τον Αντόλφο Βέμπερ Τκάλτσεβιτς. Στη δεκαετία του 1860 κυριαρχούσε τη κροατική πολιτιστική ζωή, αξιοποιώντας τις γλωσσικές και ιδεολογικές αντιλήψεις που προτείνονταν από τα μέλη του Ιλλυρικού κινήματος.

Οι λύσεις που πρότεινε η σχολή του Ζάγκρεμπ ήταν συνδυασμός των παραδοσιακών ορθογραφικών πρακτικών καθώς και η συγχώνευση των διάφορων τεχνητών και διαλεκτικών χαρακτηριστικών που θα ικανοποιήσουν τις ανάγκες των περισσότερων φυσικών ομιλητών. Μεταξύ αυτών είναι:

* μορφωνολογική ορθογραφία (π.χ. *sudca* "του δικαστή", σε αντίθεση με το *suca*)
* κατάληξη *-ah* για τη γενική πληθυντικού η οποία τους έδωσε το κοροϊδευτικό παρατσούκλι *ahavci* ("Αχαβιανοί")
* παλιές καταλήξεις πτώσεων στον πληθυντικό της δοτικής, τοπικής και οργανικής (π.χ. *nožim*, *nožih*, *noži*)
* χρήση του γράμματος *ě* για τις αντανακλάσεις του πρωτοσλαβικού ήχου γιατ (π. χ. *rěčnik*)
* γραφή του *er* για το συλλαβικό /r/ (π.χ. *perst*)

Οι πιο σημαντικοί γραμματιστές της σχολής ήταν οι Βιέκοσλαβ Μπάμπουκιτς, Αντούν Μαζουράνιτς και Αντόλφο Βέμπερ Τκάλτσεβιτς. Στο χώρο της λεξικογραφίας, ο κροατοποιημένος σλοβάκος Μπογκοσλάβ Σούλεκ ήρθε στο προσκήνιο, ιδιαίτερα στην περιοχή της αγνότητας, όπου επινόησε γενναιόδωρα νεολογισμούς και δανείστηκε λέξεις από άλλες Σλαβικές γλώσσες για τις μη Σλαβικές δανεικές λέξεις. Ο νεαρός Βάτροσλαβ Γιάγκιτς ήταν σταθερός υποστηρικτής των ιδεών της σχολής του Ζάγκρεμπ, αλλά τελικά την εγκατέλειψε.

Η φιλολογική σχολή του Ζάγκρεμπ ήταν κυρίαρχη σε σχέση με τις αντίπαλες Φιλολογικές Σχολές της Ριέκας και του Ζάνταρ. Η σχολή του Ζάγκρεμπ άρχισε να μειώνεται μόνο με την έλευση των Κροάτων Βουκοβινιανών.

Παραπομπές
----------

1. 1 2  Bičanić και άλλοι 2013, σελ. 77.
2. 1 2  Bičanić και άλλοι 2013, σελ. 78.

Βιβλιογραφία
------------

* Bičanić, Ante (2013), *Pregled povijesti, gramatike i pravopisa hrvatskog jezika*, Croatica
Χάρτης από το επίκεντρο του σεισμού
Ένας **σεισμός στη Λέσβο** σημειώθηκε στις 12 Ιουνίου 2017 στις 15:28:39 ώρα Ελλάδος. Το επίκεντρο του σεισμού ήταν 5 χιλιόμετρα νότια του Πλωμαρίου. Το μέγεθος του σεισμού ήταν 6.3 βαθμών, ενώ ο σεισμός ταξινομήθηκε ως βίαιος κατά την κλίμακα Μερκάλι. Ο σεισμός προκάλεσε εκτεταμένες ζημιές σε περιοχές της νότιας Λέσβου, όπου ένας άνθρωπος σκοτώθηκε και 10 τραυματίστηκαν. Ο σεισμός έγινε αισθητός και στην Τουρκία, αλλά εκεί δεν αναφέρθηκαν σημαντικές ζημιές ή τραυματισμοί.

Τα επιστημονικά δεδομένα του σεισμού έχουν μετρηθεί από το Τμήμα Γεωλογίας και Γεωπεριβάλλοντος του Εθνικού Καποδιστριακού Πανεπιστημίου της Αθήνας και έχουν δημοσιευθεί στο διαδίκτυο.

Παραπομπές
----------

1. ↑  «M 6.3 - 5km S of Plomarion, Greece». United States Geological Survey. 24 Ιουλίου 2017.
2. ↑  Associated Press. «Earthquake strikes Greek island of Lesbos, killing one person and injuring at least 10 others». *Telegraph*. .
3. ↑  «Lesvos earthquake Mw 6.3, 12/6/2017 Story Map».
Το **ThePressProject** είναι ένας Ελληνικός ειδησεογραφικός ιστότοπος. Ιδρύθηκε το 2010 από τον Κώστα Εφήμερο. Διαθέτει και δικό του κανάλι στο Youtube, όπου και αναδημοσιεύεται το τηλεοπτικό και ραδιοφωνικό υλικό του. Το μέσο δεν δέχεται οικονομική υποστήριξη από ιδιωτικές εταιρίες ή τράπεζες, αλλά ούτε και από το κράτος, με αποτέλεσμα να εξαρτάται οικονομικά αποκλειστικά από δωρεές μελών και από το ίδιο το προσωπικό του. Ο ιστότοπος έχει ως νομικά υπεύθυνο τον Κωνσταντίνο Πουλή από το 2017, μετά τον θάνατο του Κώστα Εφήμερου.

Ιστορία
-------

### Ίδρυση

Το ThePressProject ιδρύθηκε το 2010 από τον Κώστα Εφήμερο και τον Ηρακλή Μπογδάνο.

### Στήριξη στην ΕΡΤ

Τον Ιούνιο του 2013, αμέσως μετά το "μαύρο" στην ΕΡΤ, ο Κώστας Εφήμερος και το ThePressProject, στήριξαν με δικό τους εξοπλισμό την διαδικτυακή μετάδοση του προγράμματος της ΕΡΤ Open, μέχρι την δορυφορική υποστήριξη της EBU σε αυτήν. Στην συνέχεια συνέχισαν την στήριξη τους, ακόμα και μετά την εκκένωση του Ραδιομεγάρου, αναμεταδίδοντας το πρώτο δελτίο της ΕΡΤ έξω από το Ραδιομέγαρο στο διαδίκτυο.

### Πλατφόρμα 1101

Το 2015, κυκλοφόρησε η «Πλατφόρμα 1101», μια συνδρομητική πλατφόρμα, με στόχο την οικονομική στήριξη και ανεξαρτησία του ThePressProject.

Εκπομπές
--------

### Ανασκόπηση

Η Ανασκόπηση είναι μία εβδομαδιαία διαδικτυακή εκπομπή που παρουσιάζεται από τον Κωνσταντίνο Πουλή, στην οποία συνήθως σχολιάζει θέματα της επικαιρότητας, εμπνευσμένη από αμερικανικά Late night talk shows.

### Φάρμα των Ζώων

Η Φάρμα των Ζώων είναι μία καθημερινή ραδιοφωνική εκπομπή με τον Κωνσταντίνο Πουλή και τον Θάνο Καμήλαλη, στην οποία σχολιάζουν την επικαιρότητα.

Σημειώσεις
----------

1. ↑  Η εταιρία είναι ΙΚΕ, ο Πουλής είναι νομικά και οικονομικά υπεύθυνος, αλλά υπάρχει πολυμελές εταιρικό σχήμα.

Παραπομπές
----------

1. ↑  Eurotopics: The Press Project
2. ↑  ThePressProject: About
3. ↑  ThePressProject: Πώς λειτουργούμε
4. ↑  «Ο Κώστας Εφήμερος στήριξε με πάθος την ΕΡΤ, σε δύσκολες στιγμές». *ertnews.gr*. 15-06-2017. Ανακτήθηκε στις 04-04-2024.  Ελέγξτε τις τιμές ημερομηνίας στο: `|access-date=, |date=` (βοήθεια)
5. ↑  «Έφυγε από τη ζωή ο Κώστας Εφήμερος (video)». *ertnews.gr*. 13-06-2017. Ανακτήθηκε στις 04-04-2024.  Ελέγξτε τις τιμές ημερομηνίας στο: `|access-date=, |date=` (βοήθεια)
6. ↑  «Project Oasis: ThePressProject».
Ο **Walter de Gruyter** GmbH (Γερμανικά: [ɡʁɔʏ̯tɐ] ή [xʁɔʏ̯tɐ], Επωνυμία: De Gruyter) είναι επιστημονικός εκδοτικός οίκος που ειδικεύεται στην ακαδημαϊκή βιβλιογραφία. Η εταιρεία έχει τις ρίζες της στο βιβλιοπωλείο *Königliche Realschule* στο Βερολίνο, στο οποίο χορηγήθηκε το βασιλικό προνόμιο να εκτυπώνει βιβλία από τον βασιλέα Φρειδερίκο Β΄ της Πρωσίας το 1749. Το 1801 το κατάστημα ανέλαβε ο Γκέοργκ Ράιμερ (Georg Reimer). Το 1919 ο Walter de Gruyter (1862-1923), συγχωνεύθηκε με 4 άλλους εκδοτικούς οίκους στην εταιρεία που έγινε Verlag Walter de Gruyter & Co το 1923 και Walter de Gruyter GmbH, το 2012.

Παραπομπές
----------

1. 1 2  «A Short History of the Publishing House». Walter de Gruyter. Ανακτήθηκε στις 30 Νοεμβρίου 2013.

Περαιτέρω ανάγνωση
------------------

* Fouquet-Plümscher, Doris: *Aus dem Archiv des Verlages Walter de Gruyter: Briefe, Urkunden, Dokumente.* Berlin, New York: Walter de Gruyter, 1980.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Walter de Gruyter** |

* Επίσημος ιστότοπος

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 133173073
* LCCN: n81126942
* ISNI: 0000 0004 0552 5607
* GND: 2026268-1
* SUDOC: 027810364
* BNF: cb119772325 (data)
* NLA: 36275012
* NKC: ko2003200194

 |

 |
Οι **Εκδόσεις Πατάκη Α. Ε.** είναι εκδοτική εταιρεία, η οποία εδρεύει στην Αθήνα.

Ίδρυση
------

Η εταιρεία ιδρύθηκε το 1974 από τον Στέφανο Πατάκη. Αρχικά στεγάστηκε στην οδό Ακαδημίας 85. Εκεί έμεινε για περίπου 2 χρόνια και το 1976 μετακόμισε στην οδό Θεμιστοκλέους 31, όπου έμεινε μέχρι το σεισμό των Αλκυονίδων στις 24 Φεβρουαρίου του 1981. Τότε μετακόμισε και πάλι σε νέα διεύθυνση (Νικηταρά 3). Μέχρι το 1982, εξέδιδε μόνο σχολικά βοηθήματα. Στο τέλος του 1982, άρχισε να εκδίδει και εξωσχολικά βιβλία για παιδιά και νέους. Το 1987 η εταιρεία εξέδωσε το πρώτο βιβλίο της Ζωρζ Σαρή, το οποίο έχει τίτλο **Τα Χέγια**. Την 1η Ιανουαρίου του 1992, η εταιρεία άλλαξε και πάλι στέγη. Πήγε στην οδό Βαλτετσίου 14. Μερικές μέρες μετά την εγκατάστασή της σε αυτή τη νέα διεύθυνση, εξέδωσε σε νέα έκδοση όλα τα βιβλία της Ζωρζ Σαρή, τα οποία μέχρι το 1991 εκδίδονταν από άλλους εκδοτικούς οίκους. Στη διεύθυνση αυτή έμεινε μέχρι το τέλος του 2007. Στις αρχές του 2008 η εταιρεία εγκαταστάθηκε στη σημερινή της στέγη, στην οδό Παναγή Τσαλδάρη 38. Επίσης στις αρχές του 1994 εγκαινιάστηκε και ξεκίνησε τη λειτουργία του το βιβλιοπωλείο της εταιρείας στην οδό Ακαδημίας 65 και, τρία χρόνια αργότερα, το 2ο βιβλιοπωλείο στην οδό Εμμανουήλ Μπενάκη 16.

Εξωτερικοί σύνδεσμοι
--------------------

* Επίσημος ιστότοπος

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 239664093
* **BiblioNet**: 20
* ISNI: 0000 0004 0623 2507
* GND: 4765375-9
* SUDOC: 164170324

 |

 |
Η **Elsevier B.V.** (ˈɛlzəviːr, στα ολλ. προφέρεται έλσεφιερ) είναι ένας από τους τέσσερις μεγαλύτερους επιστημονικούς εκδοτικούς οίκους στον κόσμο, που δημοσιεύει ετησίως περίπου το ένα τέταρτο όλων των άρθρων από επιστημονικά περιοδικά που δημοσιεύονται σε παγκόσμιο επίπεδο. Ιδρύθηκε το 1880 στο Άμστερνταμ και έχοντας ως βάση την πόλη αυτή η εταιρεία δραστηριοποιείται στο Ηνωμένο Βασίλειο, στις ΗΠΑ, στο Μεξικό, στη Βραζιλία, στην Ισπανία, στη Γερμανία και αλλού. Οφείλει το όνομά της στον παλιό εκδοτικό οίκο Elsevier, ο οποίος έκλεισε τη δεκαετία του 1710, αν και δεν έχουν άμεση σχέση. Επί του παρόντος, αποτελεί μέρος του Ομίλου RELX, γνωστού μέχρι το 2015 ως Reed Elsevier.

Τα κυρίαρχα προϊόντα της εταιρείας είναι τα επιστημονικά περιοδικά, όπως το *The Lancet* και το *Cell*, βιβλία όπως το *Gray's Anatomy*, η συλλογή ηλεκτρονικών περιοδικών ScienceDirect, το *Trends,* η σειρά περιοδικών *Current Opinion*, όπως επίσης και η ηλεκτρονική βάση δεδομένων Scopus.

Το 2018, η Elsevier δημοσίευσε σχεδόν 470.000 άρθρα σε 2.500 περιοδικά. Τα αρχεία της περιέχουν πάνω από 17 εκατομμύρια έγγραφα και 39.000 ηλεκτρονικά βιβλία (e-books). Οι συνολικές ετήσιες ανακτήσεις (downloads) ανέρχονται σε περισσότερες από 1 δισεκατομμύριο.

Το υψηλό λειτουργικό περιθώριο κέρδους της Elsevier (37% το 2018) και τα κέρδη 950 εκατομμυρίων λιρών, συχνά σε δημόσια χρηματοδοτούμενα ερευνητικά έργα, όπως επίσης και οι πρακτικές πνευματικής ιδιοκτησίας της έχουν υποστεί κριτική από τους ερευνητές.

Παραπομπές
----------

1. ↑  Team, Forvo. «Pronunciations for Elsevier (from Elsevier Weekblad to Elsevier Weekblad)». *Forvo.com* (στα Αγγλικά). Ανακτήθηκε στις 28 Δεκεμβρίου 2021.
2. ↑  «Scientific Publishing: Knowledge is Power» (PDF). Morgan Stanley. Ανακτήθηκε στις 28 Δεκεμβρίου 2021.
3. 1 2 3 4  RELX (2018). «Annual Report and Financial Statements» (PDF). Ανακτήθηκε στις 28 Δεκεμβρίου 2021.
4. ↑  Frances, Kathleen (2007). *Access to medical knowledge : libraries, digitization, and the public good*. Lanham, Md. : Scarecrow Press. ISBN 978-0-8108-5272-3.
5. ↑  Lin, Thomas (2012-02-13). «Mathematicians Organize Boycott of a Publisher» (στα αγγλικά). *The New York Times*. ISSN 0362-4331.. Ανακτήθηκε στις 2021-12-28.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 152166420
* LCCN: n79021939
* ISNI: 0000 0001 0672 9757
* GND: 2009508-9
* SUDOC: 029883091
* BNF: cb121414808 (data)
* NLA: 64522770
* NKC: ko2002102447

 |

 |
Οι **εκδόσεις IANOS** ιδρύθηκαν το 1984 στη Θεσσαλονίκη και αποτελούν κομμάτι των βιβλιοπωλείων IANOS. Εκδίδει βιβλία σχετικά με θέματα λογοτεχνία, μουσική, μελέτες, τέχνη, βιογραφία, αρχιτεκτονική κ.ά. Μεταξύ άλλων, έχουν εκδώσει βιβλία των: Ντίνος Χριστιανόπουλος, Χρήστος Γιανναράς, Μίκης Θεοδωράκης, Γιώργος Γραμματικάκης, Μανώλης Ρασούλης, Ζυράννα Ζατέλη, Γιάννης Ξανθούλης, Σώτη Τριανταφύλλου, Θωμάς Κοροβίνης, Λεωνίδας Ζησιάδης, Περικλής Σφυρίδης, Διονύσης Σαββόπουλος, Λευτέρης Παπαδόπουλος, Ανδρέας Ρουμελιώτης, Κλεάνθης Γρίβας, Στέφανος Τσιτσόπουλος, Νίκος Πορτοκάλογλου και άλλων.

Κοινωνική δράση
---------------

Από την εκδοτική δραστηριότητα, *Μπαμπά... Μια κανονική ημέρα* του Αντώνη Δούμα-Κανάκη, *Μια ζαχαρένια συνταγή* της Φωτεινής Κωνσταντοπούλου, από τις δράσεις και τις εκδηλώσεις προσφοράς: Ο ΙΑΝΟS για την Κιβωτό του Κόσμου και το Παιδικό Χωριό στο Φίλυρο, που διοργανώθηκαν αυτά τα χρόνια, την δενδροφύτευση 2000 δέντρων στη Θεσσαλονίκη, προσφέρθηκαν μέχρι σήμερα 61.341€ στο Ορφανοτροφείο Άγιος Στυλιανός, στην Ύπατη Αρμοστεία του ΟΗΕ για τους Πρόσφυγες, στην Κιβωτό του Κόσμου και στο Παιδικό Χωριό στο Φίλυρο Θεσσαλονίκης. Στις 13 Δεκεμβρίου του 2010, *στ*ελέχη της αλυσίδας διοργάνωσαν μια εκδήλωση για τον σύλλογο Η Καρδια του Παιδιού. Τα τελευταία τρία χρόνια, έχουν γίνει δωρεές σε σχολεία, βιβλιοθήκες κ.α. που αγγίζουν τις 250.000€.

Παραπομπές
----------

1. ↑  thinkfree.gr (22 Σεπτεμβρίου 2014). «30 χρόνια IANOS». *ThinkFree*. Ανακτήθηκε στις 28 Ιανουαρίου 2020.
2. ↑  «Finis Graeciae: παρουσίαση του βιβλίου του Χρήστου Γιανναρά στον Ιανό». *CultureNow.gr*. 9 Ιανουαρίου 2015. Ανακτήθηκε στις 28 Ιανουαρίου 2020.
3. ↑  «Μίκης Θεοδωράκης: "Διάλογοι στο λυκόφως" (video) - ert.gr». *web.archive.org*. 14 Ιουλίου 2016. Αρχειοθετήθηκε από το πρωτότυπο στις 14 Ιουλίου 2016. Ανακτήθηκε στις 28 Ιανουαρίου 2020. CS1 maint: Unfit url (link)
4. ↑  «Αντώνης Κανάκης: «Μπαμπά... δεν ήταν μια κανονική μέρα»». *ProtoThema*. 25 Μαΐου 2015. Ανακτήθηκε στις 28 Ιανουαρίου 2020.
5. ↑  ««Μια ζαχαρένια συνταγή» το νέο βιβλίο της Φωτεινής Κωνσταντοπούλου». *LiFO*. Ανακτήθηκε στις 28 Ιανουαρίου 2020.
6. ↑  «Κιβωτός του Κόσμου - Τελευταία νέα». *web.archive.org*. 28 Αυγούστου 2016. Αρχειοθετήθηκε από το πρωτότυπο στις 28 Αυγούστου 2016. Ανακτήθηκε στις 28 Ιανουαρίου 2020. CS1 maint: Unfit url (link)
7. ↑  «Ο Αντώνης Κανάκης και οι Εκδόσεις ΙΑΝΟS στηρίζουν το Ορφανοτροφείο «Άγιος Στυλιανός»». *diastixo.gr* (στα greek). 31 Μαρτίου 2016. Ανακτήθηκε στις 28 Ιανουαρίου 2020. CS1 maint: Μη αναγνωρίσιμη γλώσσα (link)
8. ↑  kardiapaidiou. «Δωρεές-Ευχαριστίες». *«Η Καρδιά Του Παιδιού» - Σύλλογος Προστασίας Ενημέρωσης και Βοήθειας Καρδιοπαθών Παιδιών*. Ανακτήθηκε στις 28 Ιανουαρίου 2020.

Εξωτερικοί σύνδεσμοι
--------------------

* Επίσημη ιστοσελίδα
* Τα γελαστά πρόσωπα του Ιανού, 15.11.07
* Συνέντευξη με τον Ν.Καρατζά - Ιανός σημαίνει φως, 11.11.09
* 25 χρόνια δεμένος με τον πολιτισμό, 20.11.09
* Ο Ιανός στις κορυφαίες εταιρικές επωνυμίες στην Ελλάδα, 29.2.12[*νεκρός σύνδεσμος*]
Χρήση κοπριάς ως λίπασμα σε μικρό δέντρο.
Η **κοπριά** είναι φυσικό οργανικό λίπασμα που δημιουργείται από τα περιττώματα ζώων, που συγκεντρώνονται και αφήνονται έως ότου χάσουν αρκετή από την υγρασία τους.

Χρήση
-----

Πριν γενικευθεί η χρήση των λιπασμάτων, οι άνθρωποι χρησιμοποιούσαν την κοπριά για να κάνουν τα χωράφια τους γόνιμα και τα δέντρα τους καρπερά. Μάζευαν από τους στάβλους, τους δρόμους και τα χωράφια τα περιττώματα των ζώων και τα ξέραιναν στον ήλιο. Μετά τα έβαζαν σε σακιά και τα πήγαιναν στα χωράφια τους και τα σκορπούσαν.

Η κοπριά είναι καλό να τοποθετείται ως λίπασμα τον χειμώνα, γιατί το καλοκαίρι ανεβάζει θερμοκρασία και ζημιώνει τα δέντρα και τα λαχανικά, οπότε και χρειάζεται να συνοδεύεται με νερό.

Τα θρεπτικά στοιχεία που βρίσκονται στη κοπριά σε διάφορες οργανικές ενώσεις μετά την χώνεψη μετατρέπονται σε προσλήψιμες μορφές. Κατά τη χώνεψη της κοπριάς γίνεται και καταστροφή των σπόρων των ζιζανίων και των διάφορων παθογόνων. Η χώνεψη θεωρείται ότι έχει τελειώσει, όταν η αναλογία μεταξύ άνθρακα και αζώτου είναι 20/1. Υπάρχει και η άποψη ότι η κοπριά δεν πρέπει να χωνεύεται πριν ενσωματωθεί στον αγρό, για να αποφεύγονται οι απώλειες σε οργανική ουσία. Οπωσδήποτε όμως, καλά χωνεμένη κοπριά πρέπει να χρησιμοποιείται κατά την εμφύτευση σπόρων. Για να περιοριστούν οι απώλειες στο ελάχιστο κατά τη φύλαξη, πρέπει η θερμοκρασία της κοπριάς στο εσωτερικό της να μην υπερβαίνει τους 30 °C.

Είδη
----

Υπάρχουν διάφορα είδη κοπριάς. Των προβάτων ονομάζεται προβατσουλιά και είναι κατάλληλη για κηπευτικά και για τα ελαιόδενδρα. Των βοδιών ονομάζονται βουτσές ή σβουνιές και εκτός των άλλων χρησιμοποιούνται ανακατεμένα με άχυρο για την κατασκευή στερεών δαπέδων σε σπίτια και αλώνια. Των αλόγων, των μουλαριών και των γαϊδάρων ονομάζονται καβαλίνες. Αυτές τις άναβαν κάνοντας μια τρύπα στη μέση και ζάλιζαν τις μέλισσες για να τρυγούν το μέλι.

### Χημική ανάλυση

* Νερό 10-12%
* Οργανική ουσία 50-55%
* Ολικό Άζωτο (Ν) 2,5-3,5%
* Ολικό φώσφορο (P) 3-4%
* Κάλιο (Κ) 3,5-4,5%
* Μαγνήσιο (Mg) 1-1.2%
* Ασβέστιο 6,2-7,5%
* Σίδηρο 1-1,2%
* Μαγγάνιο, χαλκός και ψευδάργυρος

Παραπομπές
----------

1. ↑
2. ↑  «Αρχειοθετημένο αντίγραφο» (PDF). Αρχειοθετήθηκε από το πρωτότυπο (PDF) στις 4 Απριλίου 2017. Ανακτήθηκε στις 14 Αυγούστου 2018.

Εξωτερικοί σύνδεσμοι
--------------------

* Πολυμέσα σχετικά με το θέμα  Manure στο Wikimedia Commons
* Λεξιλογικός ορισμός του κοπριά  στο Βικιλεξικό

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85080667
* GND: 4134891-6
* BNF: cb11934872h (data)
* NDL: 00567323

 |

 |
Smartwatch
**Smartwatch** ονομάζεται φορητός υπολογιστής με τη μορφή ρολογιού. Τα smartwatches παρέχουν λειτουργίες διεπαφής οθόνης αφής για καθημερινή χρήση, ενώ σχετική εφαρμογή για smartphones παρέχει δυνατότητες διαχείρισης και τηλεμετρία (όπως μακροπρόθεσμη βιοπαρακολούθηση, όπως ενδείξεις σφυγμού καρδιάς, βημάτων κλπ). Ενώ τα πρώιμα μοντέλα μπορούσαν να εκτελούν βασικές εργασίες, όπως υπολογισμούς, ψηφιακή ένδειξη ώρας, μεταφράσεις και παιχνίδια, τα smartwatches έχουν δυνατότητες εγκατάστασης εφαρμογών για κινητά, συνδεσιμότητας WiFi/Bluetooth. Επίσης, λειτουργούν ως φορητές συσκευές αναπαραγωγής πολυμέσων και διαθέτουν λειτουργίες κινητής τηλεφωνίας, όπως πραγματοποίηση κλήσεων. Τα περισσότερα διαθέτουν ηλεκτρονική οπτική οθόνη, είτε με οπίσθιο φωτισμό LCD ή OLED.  Τροφοδοτούνται, ως επί το πλείστον, από επαναφορτιζόμενη μπαταρία ιόντων λιθίου.

Παραπομπές
----------

1. ↑  Molen, Brad (14 Ιανουαρίου 2012). «i phone Gear 2 smartwatches coming in April with Tizen OS». Engadget.com. Αρχειοθετήθηκε από το πρωτότυπο στις 23 Ιουλίου 2014. Ανακτήθηκε στις 22 Ιουλίου 2014.
2. ↑  Trew, James. «Sony SmartWatch 2 review». Engadget.com. Αρχειοθετήθηκε από το πρωτότυπο στις 1 Ιουλίου 2014. Ανακτήθηκε στις 22 Ιουλίου 2014.
3. ↑  Cooper, Daniel. «Garmin's new app turns Sony's Smartwatch 2 into a tiny sat-nav». Engadget.com. Αρχειοθετήθηκε από το πρωτότυπο στις 15 Σεπτεμβρίου 2016. Ανακτήθηκε στις 22 Ιουλίου 2014.
4. ↑  «Smart Watch Display Technology Shoot-Out». *www.displaymate.com*. Αρχειοθετήθηκε από το πρωτότυπο στις 13 Αυγούστου 2016. Ανακτήθηκε στις 21 Αυγούστου 2016.

Εξωτερικοί σύνδεσμοι
--------------------

* Πολυμέσα σχετικά με το θέμα  Smartwatches στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh2015001203
* GND: 105398068X
* NKC: ph999741

 |

 |
Ο αρχαιολογικός χώρος της Αθηνάς Αλέας στην Τεγέα
**Αλέα** ονομαζόταν η Θεά Αθηνά, ιδίως στην Αρκαδία, όπου σύμφωνα με την μυθολογία έλαβε μέρος στους πολέμους της Αλέας, της Μαντίνειας και της Τεγέας. Αρχικά η Αλέα ήταν ιδιαίτερη θεότητα, που όμως αργότερα σχετίστηκε με την Αθηνά.

Περιγραφή
---------

Ο ναός της Αθηνάς Αλέας βρισκόταν στην Τεγέα. Σύμφωνα με τον μύθο ο Άλεος, γιος του Αφείδα είχε ιδρύσει τον ναό αυτό, και από αυτόν τον ναό πήρε η θεά το όνομά της.

Ο ναός πυρπολήθηκε το 394 π.Χ. και ξανακτίστηκε υπό την αρχιτεκτονική εποπτεία του γλύπτη Σκόπα. Ο νέος ναός ήταν δωρικού ρυθμού και ήταν ανώτερος όλων των ναών της Πελοποννήσου την εποχή εκείνη. Περιβαλλόταν από τριπλές στήλες διαφορετικού ρυθμού. Το άγαλμα της θεάς ήταν δημιούργημα του Ενδοίου κατασκευασμένο από ελεφαντόδοντο και μεταφέρθηκε αργότερα από τον Ρωμαίο Αυτοκράτορα Αύγουστο στην Ρώμη για να στολίσει το μουσείο του.

Δείτε επίσης
------------

* Αρχαίος Ναός Αλέας Αθηνάς
* Τεγέα (αρχαία πόλη)

Εξωτερικοί σύνδεσμοι
--------------------

* Temple of Athena Alea at Tegea at the Athena Museum

Παραπομπές
----------

1. ↑  Sir William Smith, 1813-1893, επιμ. (1870). *Dictionary of Greek and Roman biography and mythology* (στα Αγγλικά). Βοστώνη: Little. Ανακτήθηκε στις 16 Σεπτεμβρίου 2009.
2. ↑  Παυσανίας, *Description of Greece* viii. 23. § 1, 9. § 3, ii. 17. § 7
3. ↑  Jost, Madeleine (1996), «Arcadian cults and myths», στο: Hornblower, Simon, επιμ. *Oxford Classical Dictionary*, Oxford: Oxford University Press
4. ↑  Παυσανίας, *Description of Greece* viii. 4. § 5
5. ↑  Meyer, *Geschichte der bildenden Künste* ii. p. 99, &c.
6. ↑  Παυσανίας, *Description of Greece* viii. 45. § 4, 4 § 1 and 2, 47. § 1
Το **έμβλημα της Γκαγκαουζίας** περιγράφεται στο άρθρο 13.3 του Οργανικού Νόμου της Γκαγκαουζίας.

Σύμφωνα με αυτόν, αποτελείται από έναν θυρεό, με έναν κίτρινο ανατέλλοντα ήλιο (ημικύκλιο) μέσα στο κάτω μέρος του, σε φόντο λευκό.

Τα εθνικά κοσμήματα είναι τοποθετημένα συμμετρικά σε κάθε πλευρά του θυρεού.

Ο θυρεός πλαισιώνεται από χρυσά καρφιά, τα οποία τα ίδια περιβάλλονται από ένα συμβολισμό της σημαίας της Γκαγκαουζίας.

Στο κάτω μέρος του, πέρα από τα όρια του θυρεού, βρίσκουμε το σύμβολο των φύλλων της αμπέλου και τα σταφύλια.

Στο πάνω μέρος του θυρεού βρίσκονται τρία πεντάκτινα αστέρια χρώματος χρυσού που δημιουργούν ένα ισόπλευρο τρίγωνο.

Παραπομπές
----------

1. ↑  Gagauzia (Moldova)

Βλέπε επίσης
------------

* Γκαγκαουζία
* Γκαγκαούζοι
* Γκαγκαουζική γλώσσα
* Σημαία της Γκαγκαουζίας
**Χημική δομή** **κωδεΐνης**

Η **κωδεΐνη** ανήκει στα οπιούχα αναλγητικά που αποτελούν συστατικά του οπίου.

Ιστορική αναδρομή
-----------------

Το όπιο παράγεται από τις κωδείες (κάψες) του φυτού μήκων η υπνοφόρος (*Papaver somniferum*). Το φυτό χρησιμοποιήθηκε στους παλιότερους χρόνους (πριν 6.000 χρόνια) από διάφορους λαούς, για θεραπευτικούς σκοπούς. Μόλις στα μέσα του 18ου αιώνα παρατηρήθηκε ότι το όπιο προκαλεί ψυχική και σωματική εξάρτηση.

Φυσικές και χημικές ιδιότητες
-----------------------------

Λευκοί κρύσταλλοι ή κρυσταλλική σκόνη. Στον ξηρό αέρα βαθμιαία αλλοιώνεται. Επίσης, προσβάλλεται από το φως. Είναι διαλυτή στο νερό (1g σε 120ml). Το κορεσμένο υδατικό διάλυμα είναι αλκαλικό στο χαρτί ηλιοτροπίου (pka 9,8). Είναι διαλυτή στην αιθανόλη, το χλωροφόρμιο, τον αιθέρα και το βενζόλιο.

Δράση-Χρήσεις
-------------

Η κωδεΐνη, όπως και τα υπόλοιπα οπιούχα αναλγητικά, προκαλεί αναλγησία καθώς επηρεάζει την αντίληψη και την αντίδραση του οργανισμού στον πόνο. Επίσης, αποτελεί άριστο αντιβηχικό καθώς καταστέλλει το αυτοαντανακλαστικό κέντρο του βήχα. Παραδοσιακά η κωδεΐνη χορηγείται από του στόματος ως φωσφορική κωδεΐνη σε σχετικά χαμηλές δόσεις (30 ως 60 mg) για την αντιμετώπιση του βήχα και του πόνου μέτριας έως σοβαρής έντασης. Χαμηλές δόσεις κωδεΐνης συχνά συνδυάζονται με ασπιρίνη και καφεΐνη ή με παρακεταμόλη και καφεΐνη. Η κωδεΐνη χορηγείται και παρεντερικά ως αναλγητικό σε αρκετές περιπτώσεις. Η συνήθης αναλγητική δόση είναι 30 mg κάθε 4 ώρες, ενώ η συνήθης αντιβηχική δόση είναι 5 έως 10 mg κάθε 4 ώρες.

Ανεπιθύμητες ενέργειες
----------------------

Η κωδεΐνη προκαλεί εθισμό και τοξικομανία σαφώς όμως σε μικρότερο βαθμό απ' όσο η μορφίνη. Επίσης, μπορεί να προκαλέσει δυσκοιλιότητα και να επηρεάσει το καρδιαγγειακό, το ουροποιητικό και το αναπνευστικό σύστημα.

Παραπομπές
----------

1. 1 2  Αστέριος Τσιφτσόγλου. *Μοριακή και Κλινική Φαρμακολογία*.
2. 1 2  Πάνος Ν. Κουρουνάκης. «φαρμακευτικές ενώσεις». *Ειδική οργανική φαρμακευτική χημεία*.

Εξωτερικοί σύνδεσμοι
--------------------

* Λεξιλογικός ορισμός του κωδεΐνη  στο Βικιλεξικό
* Πολυμέσα σχετικά με το θέμα  Codeine στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85027648
* GND: 4148185-9

 |

 |
**Επιστολική ψήφος** ονομάζεται η διαδικασία ψηφοφορίας όπου τα ψηφοδέλτια διανέμονται στους εκλογείς (και συνήθως επιστρέφονται) ταχυδρομικώς, σε αντίθεση με τους εκλογείς που ψηφίζουν αυτοπροσώπως σε εκλογικό κέντρο ή ηλεκτρονικά μέσω ηλεκτρονικού συστήματος ψηφοφορίας.

Συνήθως, πρέπει να ταχυδρομηθούν πίσω πριν από την προγραμματισμένη ημέρα των εκλογών. Ωστόσο, σε ορισμένες περιπτώσεις, οι μέθοδοι επιστροφής ενδέχεται να επιτρέπουν την απόρριψη του ψηφοδελτίου αυτοπροσώπως μέσω ασφαλών θυρίδων ή στα εκλογικά κέντρα. Έρευνα, που επικεντρώθηκε στις Ηνωμένες Πολιτείες και χρησιμοποιώντας δεδομένα από πολιτείες όπου η επιστολική ψήφος είναι καθολικώς διαθέσιμη —Καλιφόρνια, Όρεγκον και Ουάσιγκτον— δείχνει ότι η διαθεσιμότητα επιστολικής ψήφου τείνει να αυξάνει τη συμμετοχή των ψηφοφόρων.

Οι γνωστές περιπτώσεις νοθείας είναι σπάνιες. Οι εκλογικοί νόμοι ορίζουν συνήθως μια σειρά ελέγχων για την προστασία από νοθεία και επιτρέπουν τη διατήρηση της ακεραιότητας και του απορρήτου της υποβληθείσας ψηφοφορίας.

Παραπομπές
----------

1. ↑  Hill, Charlotte; Grumbach, Jacob; Bonica, Adam; Jefferson, Hakeem (2020). «We Should Never Have to Vote in Person Again» (στα αγγλικά). *The New York Times*. ISSN 0362-4331. Αρχειοθετήθηκε από το πρωτότυπο στις 2020-12-03.. Ανακτήθηκε στις 2020-05-17.
2. ↑  Wines, Michael (2020-05-25). «Which Party Would Benefit Most From Voting by Mail? It's Complicated» (στα αγγλικά). *The New York Times*. ISSN 0362-4331. Αρχειοθετήθηκε από το πρωτότυπο στις 2020-12-11.. Ανακτήθηκε στις 2020-05-28.
3. ↑  Thompson, Daniel M.; Wu, Jennifer A.; Yoder, Jesse; Hall, Andrew B. (2020-06-09). «Universal vote-by-mail has no impact on partisan turnout or vote share» (στα αγγλικά). *Proceedings of the National Academy of Sciences* **117** (25): 14052–14056. doi:10.1073/pnas.2007249117. ISSN 0027-8424. PMID 32518108. Bibcode: 2020PNAS..11714052T.
*Κου-Κου*
Το ***Κου-Κου*** είναι ζωγραφικός πίνακας του Νικόλαου Γύζη, που φιλοτεχνήθηκε το 1882. Πρόκειται για ελαιογραφία σε μουσαμά διαστάσεων 1,00 × 0,75 μέτρο. Φυλάσσεται στην Εθνική Πινακοθήκη της Αθήνας. Προέρχεται από δωρεά ανώνυμου στη μνήμη Δ. Τζιρακοπούλου.

Περιγραφή
---------

Σε εσωτερικό χώρο βαυαρικού δωματίου, με γοτθικά σταυροθόλια και ξύλινες επενδύσεις, στέκει όρθια γιαγιά, κρατώντας με στοργή το μικρό της εγγόνι που προσπαθεί να δει τη μητέρα του, ενώ εκείνη μισοκρύβεται, έχοντας παρατήσει για λίγο το κέντημα, πίσω από τον ώμο της γιαγιάς κι από ένα κομμάτι ύφασμα. Είναι καθιστή, γελαστή και στα γόνατά της έχει απλωμένο ένα μεγάλο κέντημα. Στο δεξιό άκρο της εικόνας το μεγαλύτερο παιδί, όρθιο, με μισγυρισμένη την πλάτη, προσπαθεί κι αυτό να συμμετάσχει στο παιχνίδι.

Πληροφορίες
-----------

Πρόκειται για μια ηθογραφικού περιεχομένου οικογενειακή σκηνή γερμανικού τύπου. Στο στιλ βρίσκεται πλησίον των ζωγράφων της αγροτικής ζωής (Bauernmaler). Είναι φανερή η επίδραση του Ντέφρεγκερ. Τα μοντέλα είναι εμπνευσμένα από την οικογένεια του Γύζη, όπως προκύπτει από το προσχέδιο που βρίσκεται στο αρχείο των απογόνων του στο Μόναχο. Το φως είναι συγκεντρωμένο στη μάνα και στο παιδί, αναδεικνύοντας τις λεπτομέρειες του κεντήματος, διαπερνώντας το διαφανές ύφασμα. Το πρόσωπο της μάνας είναι εξαϋλωμένο και το παιδί είναι αυτόφωτο. Η συμβολική ατμόσφαιρα της ευτυχισμένης οικογένειας δημιουργείται από όλα αυτά τα στοιχεία. Διακρίνεται από ένα σκληρό ρεαλισμό.

Παραπομπές
----------

1. ↑  Μισιρλή 1996, σελ. 372
2. ↑  Παπαϊωάννου, σελ. 154
3. ↑  Μισιρλή 1993, σελ. 47
4. ↑  Λιδάκης 1976, σελ. 186
5. ↑  Μισιρλή 1996, σελ. 126
6. ↑  Λιδάκης 1976, σελ. 186

Πηγές
-----

* Λιδάκης, Κώστας (1976). *Η ιστορία της νεοελληνικής ζωγραφικής*. Αθήνα: Εκδόσεις Μέλισσα.
* Μισιρλή, Νέλλη (1996). *Γύζης*. Αθήνα: Εκδόσεις Αδάμ.
* Μισιρλή, Νέλλη (1993). «Νικόλαος Γύζης - Κού-Κου». *Το παιδί στη νεοελληνική τέχνη*. Αθήνα: Εκδόσεις Αδάμ. σελ. 46-47.
* Παπαϊωάννου, Γιάννης. «Νικόλαος Γύζης». *Οι Έλληνες ζωγράφοι από τον 19ο αιώνα στον 20ό*. Αθήνα: Εκδόσεις Μέλισσα. σελ. 139-188.

Εξωτερικοί σύνδεσμοι
--------------------

* «Κου Κου». *Ιστοσελίδα της Εθνικής Πινακοθήκης*.
Άνθος και καρπός
Η **μπάμια** είναι αγγειόσπερμο, ποώδες, ετήσιο φυτό, ανήκει δε στο γένος *Αβελμόσχος* (*Abelmoschus*) και στην οικογένεια των Μαλαχοειδών (Malvaceae). Η τρέχουσα επίσημη ονομασία του είδους είναι ***Abelmoschus esculentus*** (***Αβελμόσχος ο εδώδιμος***), ενώ παλαιότερα θεωρούνταν είδος Ιβίσκου με την ονομασία *Hibiscus esculentus*  (*Ιβίσκος ο εδώδιμος*).

Η καταγωγή της είναι από την Αφρική και σήμερα καλλιεργείται σε όλες τις τροπικές και εύκρατες περιοχές για τον ομώνυμο καρπό της.

Χαρακτηριστικά
--------------

Ο βλαστός της φτάνει τα δύο μέτρα ύψος, τα φύλλα της είναι σε σχήμα καρδιάς, με μακριούς μίσχους και έχουν 3-5 λοβούς. Τα άνθη της έχουν κίτρινο χρώμα, ενώ το κέντρο τους είναι σκούρο κόκκινο. 

Οι καρποί του φυτού,οι μπάμιες

Καλλιέργεια
-----------

Υπάρχουν δύο τύποι καλλιέργειας της μπάμιας, η ποτιστική και η ξερική. Οι ξερικές μπάμιες, που χρειάζονται ελάχιστο πότισμα, είναι και οι πιο νόστιμες. Η μπάμια δεν αντέχει το ψύχος. Ευδοκιμεί σε καλοδουλεμένα δροσερά εδάφη.
Ο πολλαπλασιασμός της γίνεται με σπορά και στην Ελλάδα σπέρνεται μέσα Μαρτίου με αρχές Απριλίου. Η συγκομιδή γίνεται δυο μήνες αργότερα και συνεχίζεται μέχρι και το μήνα Αύγουστο. Κατά το μάζεμα χρειάζεται ο συγκομιστής να φορά οπωσδήποτε γάντια, γιατί προκαλείται έντονος κνησμός (φαγούρα) και ερεθισμός, ίδιος με αυτόν της τσουκνίδας. Στην Ελλάδα καλλιεργούνται 27.000 στρέμματα περίπου και η ετήσια παραγωγή φτάνει τους 25.000 τόνους. Το μεγαλύτερο μέρος της παραγωγής καταναλώνεται εγχώρια.

Κατανάλωση
----------

Ο καρπός είναι μακρύς, τριχωτός, με γωνίες και μήκος από 5-15 εκατοστά και τρώγεται μόνο όταν είναι άγουρος. Το τοίχωμα του καρπού είναι σαρκώδες και βλεννώδες, ενώ, όταν ωριμάσει, ο καρπός γίνεται ξυλώδης.

Οι μπάμιες τρώγονται μαγειρεμένες, σκέτες ή με κρέας, γίνονται κονσέρβες ή τουρσί με πίκλες. Πριν μαγειρευτούν συνηθίζεται να μουλιάζονται σε ξύδι και νερό, προκειμένου να μην έχουν βλεννώδη υφή όταν τρώγονται.

Στις ΗΠΑ συνηθίζεται να τρώγονται και τηγανιτές ή σε ένα είδος "σούπας" με κρέας και μπάμιες που ονομάζεται "gumbo", ενώ σε μερικές χώρες τα σπόρια χρησιμοποιούνται ως υποκατάστατο του καφέ. Στις χώρες της ανατολής τα παλιά χρόνια χρησιμοποιούσαν τα φύλλα και τους άγουρους καρπούς για κατάπλασμα κατά του πόνου.

Αναφορές
--------

1. ↑  «Malvaceae - Plant Family Web: Videos / Descriptions / Links». *www.thewildclassroom.com*. Αρχειοθετήθηκε από το πρωτότυπο στις 5 Μαρτίου 2016. Ανακτήθηκε στις 7 Μαρτίου 2016.

Εξωτερικοί σύνδεσμοι
--------------------

* Λεξιλογικός ορισμός του μπάμια  στο Βικιλεξικό
* Πολυμέσα σχετικά με το θέμα  Abelmoschus esculentus στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* GND: 4329665-8
* NDL: 00568807

 |

 |
Ο **ποταμός Ερ** (γαλλικά: *Eure*) είναι ένας ποταμός της Νορμανδίας και της κοιλάδας του Σαντρ-Βαλ ντε Λουάρ στη βορειοδυτική Γαλλία, αριστερός παραπόταμος του Σηκουάνα. Έχει μήκος περίπου 229 χιλιόμετρα.

Έδωσε το όνομά του σε δύο νομούς που διαρρέει: Ερ και Ερ-ε-Λουάρ.

Γεωγραφική θέση
---------------

Ο ποταμός Ερ στην κοιλάδα του Σηκουάνα
Ο ποταμός Ερ, στη ρωμαϊκή εποχή Autura, είναι ένας ποταμός στη βορειοδυτική Γαλλία. Έχει τις πηγές του στο Περιφερειακό Φυσικό Πάρκο Περς, κοντά στο δάσος της κοινότητας Λονί-λε Βιλάζ, στο νομό Ορν, σε υψόμετρο 220 μέτρων. 

Ρέει προς τα νοτιοανατολικά έως την περιοχή νότια της κοινότητας Σαρτ και έπειτα στρέφεται απότομα προς τα βόρεια περνώντας από τη Σαρτ κάτω από τον καθεδρικό ναό της, ο οποίος βρίσκεται ψηλά στην αριστερή όχθη. Μετά από διαδρομή 229 περίπου χιλιομέτρων στο Σαιν-Πιερ-λεζ-Ελμπέφ συμβάλλει, ως αριστερός παραπόταμος, στον Σηκουάνα. Από το Πον-ντε-λ'Αρς συναντά τον Σηκουάνα, αλλά τα δύο ποτάμια ρέουν άλλα έξι χιλιόμετρα παράλληλα, μέχρι την τελική συμβολή τους. 

Από τις πηγές του έως τη συμβολή του στον Σηκουάνα ρέει μέσω αγροτικών περιοχών και δασών, και δέχεται πολλούς παραποτάμους, συμπεριλαμβανομένων των Μπλαιζ, Αβρ, και Ιτόν.

Διέρχεται μέσα από 99 κοινότητες , οι μεγαλύτερες από τις οποίες είναι οι Σαρτ, Μαιντνόν, Πασί-συρ-Ερ, Σαιντ-Ακιλέν-ντε-Πασί και Λουβιέ.

Έδωσε το όνομά του σε δύο νομούς, τους Ερ-ε-Λουάρ και Ερ,

Διαδρομή
--------

Ο ποταμός Ερ στο Μαιντνόν
Στη Νορμανδία διαρρέει τους νομούς:

* Ορν
* Ερ
* Σεν-Μαριτίμ

Στην περιοχή Σαντρ-Βαλ ντε Λουάρ διαρρέει ένα νομό:

* Ερ-ε-Λουάρ

Παραπομπές
----------

1. ↑  *Sandre*. services.sandre.eaufrance.fr/Courdo/Fiche/client/fiche\_courdo.php?CdSandre=H4--0200. Ανακτήθηκε στις 17  Μαΐου 2016.
2. 1 2 . «.sandre.eaufrance.fr». Αρχειοθετήθηκε από το πρωτότυπο στις 29 Σεπτεμβρίου 2020.

Εξωτερικοί σύνδεσμοι
--------------------

* Πολυμέσα σχετικά με το θέμα  Eure River στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 172821378
* SUDOC: 034210784
* BNF: cb124990721 (data)

 |

 |